Foresti Tropikali ta' Gondwana

Il-Foresti Tropikali ta' Gondwana tal-Awstralja, magħrufa preċedentement bħala r-Riżervi tal-Foresti Tropikali Ċentrali u tal-Lvant, huma l-iżjed żona estensiva ta' foresti subtropikali fid-dinja. Kollettivament, il-foresti tropikali huma Sit ta' Wirt Dinji tal-UNESCO b'ħamsin riżerva separata li jammontaw għal total ta' 366,500 ettaru ta' foresti tropikali minn Newcastle sa Brisbane.Reid, Greg (2004). Australia's National and Marine Parks: Queensland. South Yarra, Victoria: Macmillan Education Australia. p. 11. ISBN 0-7329-9053-X.

 Sfond 
Il-Foresti Tropikali ta' Gondwana huma msejħa hekk minħabba li l-fossili li nstabu fihom jindikaw li meta kienet teżisti Gondwana, din kienet miksija b'foresti tropikali li kien fihom l-istess tipi ta' speċijiet eżistenti llum il-ġurnata. Mhux il-foresti tropikali kollha ta' Gondwana fl-Awstralja jinsabu fir-reġjun ta' New South Wales – Queensland; l-ikbar foresta tropikali ta' Gondwana fl-Awstralja tinsab fiż-żona naturali selvaġġa ta' Tarkine f'Tasmania. L-għadd ta' viżitaturi fir-riżervi tal-foresti tropikali ta' Gondwana f'New South Wales u f'Queensland jammonta għal madwar żewġ miljun viżitatur fis-sena.

 Konservazzjoni 
Il-foresti tropikali tniżżlu fil-lista tas-Siti ta' Wirt Dinji tal-UNESCO fl-1986, u kienu jkopru biss is-siti ta' New South Wales b'madwar 310,800 ettaru. Is-sit ġie estiż fl-1994 biex jiġu koperti wkoll is-siti ta' Queensland b'madwar 59,200 ettaru oħra, b'total ta' 370,000 ettaru. Ir-riżervi tal-foresti tropikali għandhom valur estremament għoli ta' konservazzjoni, b'iżjed minn 200 speċi ta' pjanti u ta' annimali rari jew mhedda.

Tmien żoni separati ġew identifikati bħala siti ta' importanza straordinarja bħala wirt naturali għall-Awstralja u huma inklużi fil-Lista tal-Wirt Nazzjonali tal-Awstralja. L-altitudni tar-riżervi tvarja mil-livell tal-baħar sa kważi 1,600 metru.

Fit-22 ta' Diċembru 2000, il-Valur Għoli ta' Konservazzjoni tal-foresti primordjali kien mifrux f'24 park nazzjonali u fi 19-il riżerva naturali fi ħdan 12-il żona governattiva lokali fir-reġjun tal-Grigal ta' fuq ta' New South Wales li ġew elenkati fir-Reġistru tal-Wirt Statali ta' New South Wales.

 Parks Nazzjonali 
Iż-żoni ta' Queensland jinkludu l-Park Nazzjonali ta' Main Range, fl-iżjed punt fit-Tramuntana; u fin-Nofsinhar, il-Parks Nazzjonali ta' Lamington, Mount Chinghee, Springbrook u Mount Barney.

Iż-żoni ta' New South Wales jinkludu l-Park Nazzjonali ta' Barrington Tops, fl-iżjed punt fin-Nofsinhar; u fit-Tramuntana, il-Parks Nazzjonali ta' Dorrigo, Mount Warning, New England, Mebbin, Nightcap, Border Ranges, Oxley Wild Rivers, Washpool, Willi Willi u Werrikimbe.

L-iżjed partijiet li jżuruhom nies huma l-Park Nazzjonali ta' Dorrigo u s-sezzjoni tal-Pont Naturali tal-Park Nazzjonali ta' Springbrook.

 Qerda 
Ir-reġjun storikament kien fil-mira tal-qtugħ tas-siġar fuq skala kbira, tant li saħansitra 1 % biss tal-foresti primordjali oriġinali tal-foresti tropikali ta' Gondwana għadhom jeżistu fl-Awstralja. Il-biċċa l-kbira tar-reġjuni fejn kien isir il-qtugħ tas-siġar issa ġew okkupati minn foresti tas-siġar tal-ewkaliptu.

Matul l-istaġun tan-nirien fl-Awstralja fl-2019-2020, bosta reġjuni tal-foresti tropikali ta' Gondwana ġew devastati min-nirien għall-ewwel darba. Xi rapporti preliminari jindikaw li saħansitra 53 % tal-foresti jaf kienu nħarqu sa Jannar 2020. Fost il-ħabitats devastati kien hemm diversi postijiet li huma sinifikanti għal speċijiet f'periklu kritiku, bħas-siġar tal-ballut Eidothea hardeniana u ż-żrinġ ġgantesk tal-istrixxi (Mixophyes iteratus). Il-preżenza ta' dawn in-nirien qerrieda f'żoni li qatt ma kienu nħarqu qabel ġiet marbuta mal-preżenza tas-siġar tal-ewkaliptu fjammabbli fiż-żoni tal-foresti li kienu nqatgħu preċedentement.

 Sit ta' Wirt Dinji 
L-istatus ta' Sit ta' Wirt Dinji tar-reġjun inħoloq u ġie negozjat inizjalment fl-1986, b'estensjoni tas-sit fl-1994, wara nominazzjoni li tħejjiet fl-1992 mis-Soċjetà tal-Konservazzjoni tal-Foresti Tropikali. Is-Sit ta' Wirt Dinji tal-UNESCO jinkludi sensiela ta' foresti tropikali fix-Xlokk ta' Queensland u fil-Grigal ta' New South Wales. Jirrappreżenta eżempji straordinarji ta' stadji maġġuri tal-istorja evoluzzjonarja tad-Dinja, proċessi ġeoloġiċi u bijoloġiċi li għadhom għaddejjin, u bijodiversità eċċezzjonali. Firxa wiesgħa ta' pjanti u ta' annimali għandhom oriġini antika f'Gondwana, u bosta minnhom huma ristretti l-iktar jew għalkollox għall-Foresti Tropikali ta' Gondwana. Il-Foresti Tropikali ta' Gondwana jipprovdu wkoll il-ħabitat prinċipali għal bosta speċijiet mhedda ta' pjanti u ta' annimali.

Is-sit tniżżel uffiċjalment fil-Lista tal-Wirt Nazzjonali tal-Awstralja fil-21 ta' Mejju 2007 permezz tal-Att Emendatorju tal-Leġiżlazzjoni dwar l-Ambjent u l-Wirt (Nru 1), 2003 (Cth); u l-parti ta' New South Wales żdiedet mar-Reġistru tal-Wirt Statali ta' New South Wales fit-2 ta' April 1999.

Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterji (viii) "Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta' art, jew il-karatteristiċi ġeomorfiċi jew fiżjografiċi sinifikanti"; il-kriterji (ix) "Eżempju straordinarju li jirrappreżenta proċessi ekoloġiċi u bijoloġiċi kontinwi sinifikanti fl-evoluzzjoni u fl-iżvilupp ta' ekosistemi u ta' komunitajiet ta' pjanti u ta' annimali terrestri, tal-ilma ħelu, kostali u tal-baħar"; u l-kriterji (x) "Post fejn hemm l-iktar ħabitats naturali importanti u sinifikanti għall-konservazzjoni fil-post tad-diversità bijoloġika, inkluż fejn hemm speċijiet mhedda ta' valur universali straordinarju mill-perspettiva tax-xjenza jew tal-konservazzjoni".

 Komponenti 
Il-Foresti Tropikali ta' Gondwana tal-Awstralja huma maqsuma f'sezzjonijiet fil-Lista tal-Wirt Nazzjonali tal-Awstralja, mit-Tramuntana għan-Nofsinhar, bħal kif ġej:
SezzjoniIsem il-park jew ir-riżervaStatRitrattErjaKoordinatiSorsikm2mil kwadruGrupp ta' Main Range;
ħdejn KillarneyRiżerva tal-Flora ta' Acacia PlateauNSWForesta Statali ta' Emu Vale (parti)QldForesta Statali ta' Gambubal (parti)QldForesta Statali ta' Gilbert (parti)QldForesta Statali ta' Goomburra (parti)QldPark Nazzjonali ta' Main RangeQldħolqa=https://en.wikipedia.org/wiki/File:Queen_Mary_Falls3.jpg|152x152px71Park ta' Konservazzjoni ta' Spicers Gap RoadQldħolqa=https://en.wikipedia.org/wiki/File:Moss's_Well.jpg|100x100pxForesta Statali ta' Spicers Gap (parti)QldForesta Statali ta' Teviot (parti)QldRiżerva tal-Flora ta' Wilsons PeakNSWħolqa=https://en.wikipedia.org/wiki/File:Wilsons_Peak-1995_Dec.jpg|100x100pxGrupp ta' Focal Peak;
fil-fruntiera ta' NSW—QldForesta Statali ta' Burnett Creek (parti)Riżerva tal-Flora ta' Captains Creek (parti)Park Nazzjonali ta' MallanganeeNSW4.2Park Nazzjonali ta' Mount Clunie (parti)NSW5.4Park Nazzjonali ta' Mount Nothofagus (parti)NSW8.5Park Nazzjonali ta' Tooloom (parti)NSWħolqa=https://en.wikipedia.org/wiki/File:White_Beech_-_Tooloom.jpg|151x151px17Park Nazzjonali ta' Toonumbar (parti)NSWħolqa=https://en.wikipedia.org/wiki/File:Toonumbar_National_Park_Murray_Scrub_January_1995.jpg|100x100px58Grupp ta' Shield Volcano;
fil-fruntiera ta' NSW—Qld border fuq il-ktajjen muntanjużi ta' McPherson u TweedRiżerva tal-Flora ta' AmarooPark Nazzjonali ta' Border Ranges (parti)NSWħolqa=https://en.wikipedia.org/wiki/File:Brindle_Creek_Border_Ranges_National_Park.jpg|100x100px122Park Nazzjonali ta' LamingtonQldħolqa=https://en.wikipedia.org/wiki/File:Ships_Stern_Lamington_National_Park.jpg|100x100px80Riżerva Naturali ta' LimpinwoodNSW10.2Park Nazzjonali ta' Mebbin (parti)Park Nazzjonali ta' Mount Chingheeħolqa=https://en.wikipedia.org/wiki/File:Mount_Chinghee_at_Running_Creek,_Queensland.jpg|100x100pxPark Nazzjonali ta' Nightcap (parti)Riżerva Naturali ta' NuminbahNSWħolqa=https://en.wikipedia.org/wiki/File:Habitat_of_Endiandra_globosa_and_E_floydii_-_NSW_Qld_border.jpg|152x152px3.3Park Nazzjonali ta' Springbrook (parti)Qldħolqa=https://en.wikipedia.org/wiki/File:IMAG0310.jpg|100x100px24diversi Riżervi ta' Rabbit Board
tul il-limiti ta' Rabbit BoardPark Nazzjonali ta' WollumbinNSWħolqa=https://en.wikipedia.org/wiki/File:AU_Mt_Warning_from_Tweed.jpg|100x100px9.3Grupp Kostali;
tul il-kosta ta' IlukaRiżerva Naturali ta' IlukaNSWħolqa=https://en.wikipedia.org/wiki/File:Ficus_watkinsiana_on_Syzygium_hemilampra-Iluka.jpg|149x149px0.52Grupp ta' Washpool u Gibraltar Range;
żoni biswit xulxin bejn Glen Innes u GraftonPark Nazzjonali ta' Gibraltar RangeNSWPark Nazzjonali ta' WashpoolNSWGrupp ta' New England;
ħdejn DorrigoPark Nazzjonali ta' Cunnawarra (parti)NSWPark Nazzjonali ta' Dorrigo (parti)NSWRiżerva Naturali ta' Mount Hyland (parti)NSWħolqa=https://en.wikipedia.org/wiki/File:Mount_Hyland_Nature_Reserve_Dec_31_1994.jpg|100x100px9.7Park Nazzjonali ta' New England (parti)NSWħolqa=https://en.wikipedia.org/wiki/File:N_Eng_NP_(1).jpg|100x100px260Grupp ta' Hastings-Macleay;
fix-Xlokk ta' ArmidaleRiżerva tal-Flora ta' Fenwicks ScrubNSWħolqa=https://en.wikipedia.org/wiki/File:Schizomeria_at_Fenwicks_scrub.jpg|150x150px0.42Riżerva Naturali ta' Mount SeaviewNSWPark Nazzjonali ta' Oxley Wild Rivers (parti)NSWħolqa=https://en.wikipedia.org/wiki/File:ParadiseRocks.jpg|100x100px561Riżerva tal-Flora ta' The CastlesNSWPark Nazzjonali ta' Werrikimbe (parti)NSWħolqa=https://en.wikipedia.org/wiki/File:Werrikimbe.jpg|100x100px129Park Nazzjonali ta' Willi Willi (parti)NSW115Grupp ta' Barrington Tops;
fit-Tramuntana ta' DungogPark Nazzjonali ta' Barrington Tops (parti)NSWħolqa=https://en.wikipedia.org/wiki/File:Barrington_lookout.jpg|133x133px295Park Nazzjonali ta' Mount Royal (parti)NSWħolqa=https://en.wikipedia.org/wiki/File:Mount_Royal_-_eucalytus_forest_2.jpg|100x100px27

 Referenzi 

Kategorija:Siti ta' Wirt Dinji Naturali
Kategorija:Awstralja
Kategorija:Parks Nazzjonali
Kategorija:Foresti
Kategorija:Siti ta' Wirt Dinji fl-Awstralja